La III edició dels Premis Al Mèrit Esportiu reconeixeran el treball i els èxits dels esportistes de l'Eliana
16 de juny de 2018 19:00

•    L'Auditori Municipal acollirà aquesta gala que enalteix els valors de l'esport municipal

Per tercer any consecutiu la Regidoria d'Esports i l'Associació de Clubs Esportius de l'Eliana reconeixeran el treball i els èxits dels esportistes de l'Eliana en aquesta temporada 2017-2018. Els Premis Al Mèrit Esportiu tindran lloc dissabte que ve 16 de juny a partir de les 19:00 en l'Auditori Municipal de l'Eliana.

Tant les Escoles Esportives Municipals, com els clubs de competició han nominat a prop de 200 esportistes en les diferents categories, entre les quals es troben valors com l'esforç, la superació i el compromís al costat dels èxits esportius tant de manera individual com en equips.

A més, es reconeixeran els triomfs d'un grup d'esportistes del municipi destacats per la seua trajectòria i que representen a l'Eliana tant dins com fora de les nostres fronteres.

Aquesta iniciativa, emmarcada dins del programa municipal d'esports, té com a objectiu destacar la importància que té l'esport a l'Eliana i celebrar al costat dels seus protagonistes el seu treball i implicació.